**Zápisnica č. 1 (2018)**

 zo zasadnutia členov výboru ZO odborového zväzu FHI 7.2.2018

**Prítomní:** Ing. D. Drozdová, doc. Ing. M. Goga, CSc., Ing. J. Kultan, PhD., RNDr. D. Sivašová,

 PhD., Mgr. T. Šoltésová, PhD., Ing. M. Vépyová, CSc.

**Ospravedlnená:** Mgr. Ing. Ingrid Ondrejková – Krčová, PhD.

**Program:**

1. Informácie z Kolégia rektora (24.1.2018), Kolégia dekana (29.1.2018) a Rady ZO OZ EU (25.1.2018).
2. Členovia výboru vyhodnotili realizované Mikulášske posedenie s deťmi odborárov v decembri 2017 a konštatovali, že posedenie malo veľmi dobrú spoločenskú úroveň, čoho dôkazom boli pozitívne reakcie odborárov. Finančné záležitosti (zaplatenie faktúry) boli realizované.
3. Členovia výboru boli informovaní o prírastku dvoch nových členov odborov FHI, čím sa počet členov ZO OZ FHI zvýšil na 31. S niektorými odborármi dôchodcami je výbor v kontakte.
4. Členovia výboru prerokovali možnosť realizovať spoločenské posedenie pre členov odborov FHI ku **Dňu učiteľov**. Bol dohodnutý predbežný termín konania na **26.4.2018 (štvrtok) o 15.00 h vo vilke Horský park**. RNDr. Sivašová dohodne termín s Ing. K. Nemcovou na rektoráte EU.
5. Členovia výboru boli informovaní o pripravovanom kolektívnom vyjednávaní Rady ZO odborov so zamestnávateľom EU k novej Kolektívnej zmluve. Predpokladaný termín je apríl 2018. Pripomienky k doteraz platnej Kolektívnej zmluve je možné dať predsedovi ZO OZ FHI do **konca marca 2018**.
6. Členovia výboru boli požiadaní, aby na svojom pracovisku pripomenuli potrebu vypracovať plán dovoleniek na rok 2018.

Zapísal: Goga